CELEX: 22019D1064
Language: lv
Date: 2017-09-22 00:00:00
Title: EEZ Apvienotās komitejas Lēmums Nr. 176/2017 (2017. gada 22. septembris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2019/1064]

27.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 174/45
               
            
         EEZ APVIENOTĀS KOMITEJAS LĒMUMS
         Nr. 176/2017
         (2017. gada 22. septembris),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2019/1064]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas 2014. gada 8. decembra Regula (ES) Nr. 1307/2014 par zālāju ar augstu bioloģisko daudzveidību kritēriju un ģeogrāfisko apgabalu definēšanu, kas vajadzīga, lai izpildītu Eiropas Parlamenta un Padomes Direktīvas 98/70/EK, kas attiecas uz benzīna un dīzeļdegvielu kvalitāti, 7.b panta 3. punkta c) apakšpunktu un Eiropas Parlamenta un Padomes Direktīvas 2009/28/EK par atjaunojamo energoresursu izmantošanas veicināšanu 17. panta 3. punkta c) apakšpunktu (1).
                  
               
                     (2)
                  
                  
                     Tādēļ attiecīgi būtu jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XVII nodaļā pēc 6.c punkta (Komisijas Lēmums 2011/13/ES) iekļauj šādu punktu:
            
                        “6.d
                     
                     
                        
                           32014 R 1307: Komisijas 2014. gada 8. decembra Regula (ES) Nr. 1307/2014 par zālāju ar augstu bioloģisko daudzveidību kritēriju un ģeogrāfisko apgabalu definēšanu, kas vajadzīga, lai izpildītu Eiropas Parlamenta un Padomes Direktīvas 98/70/EK, kas attiecas uz benzīna un dīzeļdegvielu kvalitāti, 7.b panta 3. punkta c) apakšpunktu un Eiropas Parlamenta un Padomes Direktīvas 2009/28/EK par atjaunojamo energoresursu izmantošanas veicināšanu 17. panta 3. punkta c) apakšpunktu (OV L 351, 9.12.2014., 3. lpp.).
                        Šā līguma vajadzībām regulas noteikumus pielāgo šādi:
                        Atkāpjoties no EEZ līguma 1. protokola 8. panta, regulas 2. pantu nepiemēro zālājiem EBTA valstu teritorijās.”
                     
                  
         
            2. pants
            Regulas (ES) Nr. 1307/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2017. gada 23. septembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 22. septembrī
            
               
                  EEZ Apvienotās komitejas vārdā –
               
                  priekšsēdētāja
               
               Sabine MONAUNI
            
         
         
            (1)  OV L 351, 9.12.2014., 3. lpp.
         
         
            (*1)  Konstitucionālās prasības nav norādītas.